CELEX: 32013D0028(01)
Language: hu
Date: 2013-08-29 00:00:00
Title: 2014/30/EU: Az Európai Központi Bank határozata ( 2013. augusztus 29. ) a nemzeti központi bankoknak az Európai Központi Bank tőkejegyzési kulcsában való százalékos részesedéséről (EKB/2013/28)

21.1.2014   
            
            
               HU
            
            
               Az Európai Unió Hivatalos Lapja
            
            
               L 16/53
            
         
      AZ EURÓPAI KÖZPONTI BANK HATÁROZATA
   
   (2013. augusztus 29.)
   a nemzeti központi bankoknak az Európai Központi Bank tőkejegyzési kulcsában való százalékos részesedéséről
   (EKB/2013/28)
   (2014/30/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára és különösen annak 29.3. és 29.4. cikkére,
   tekintettel az Európai Központi Bank („EKB”) Általános Tanácsának a Központi Bankok Európai Rendszere és az Európai Központi Bank alapokmánya 46.2. cikkének negyedik francia bekezdésével összhangban való közreműködésére,
   mivel:
   
               (1)
            
            
               A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2013. június 21-i EKB/2013/17 határozat (1)2013. július 1-jétől meghatározta az EKB tőkejegyzési kulcsában az azon nemzeti központi bankokhoz (NKB-k) rendelt súlyokat (a továbbiakban: tőkejegyzésikulcs-súlyok, illetve tőkejegyzési kulcs), amelyek 2013. július 1-jén a Központi Bankok Európai Rendszerének („KBER”) tagjai voltak.
            
         
               (2)
            
            
               A Központi Bankok Európai Rendszere és az Európai Központi Bank Alapokmánya (a továbbiakban: a KBER Alapokmánya) 29.3. cikke előírja, hogy a tőkejegyzésikulcs-súlyokat a Központi Bankok Európai Rendszere létrehozását követően ötévente módosítani kell az Alapokmány 29.1. cikkében megállapított rendelkezések értelemszerű alkalmazásával. A módosított tőkejegyzési kulcsot az annak módosítását követő év első napjától kezdve kell alkalmazni.
            
         
               (3)
            
            
               A tőkejegyzésikulcs-súlyoknak a KBER Alapokmánya 29.3. cikkével összhangban történő legutóbbi módosítására 2008-ban került sor 2009. január 1-i hatállyal (2). Az EKB tőkejegyzési kulcsának ezt követő bővítésére a KBER Alapokmánya 48.3. cikkével összhangban került sor, új tagállamoknak az Európai Unióhoz való csatlakozására figyelemmel (3).
            
         
               (4)
            
            
               Az Európai Központi Bank tőkejegyzési kulcsának módosításához alkalmazandó statisztikai adatokról szóló, 2003. július 15-i 2003/517/EK tanácsi határozattal (4) összhangban az Európai Bizottság az EKB rendelkezésére bocsátotta a módosított tőkejegyzési kulcs meghatározásánál alkalmazandó statisztikai adatokat,
            
         ELFOGADTA EZT A HATÁROZATOT:
   1. cikk
   Kerekítés
   Amennyiben az Európai Bizottság a tőkejegyzési kulcs módosításakor alkalmazandó, felülvizsgált statisztikai adatokat közöl, és a számadatok összege nem éri el a 100 %-ot, a különbséget az alábbiak szerint kell jóváírni: i. ha a végösszeg 100 % alatti, 0,0001 százalékpontot kell hozzáadni a legkisebb részesedés(ek)hez emelkedő sorrendben a pontosan 100 % eléréséig, vagy ii. ha a végösszeg meghaladja a 100 %-ot, 0,0001 százalékpontot kell levonni a legnagyobb részesedés(ek)ből csökkenő sorrendben a pontosan 100 % eléréséig.
   2. cikk
   Tőkejegyzésikulcs-súlyok
   A KBER-alapokmány 29. cikkében meghatározott tőkejegyzési kulcsban az egyes NKB-khoz rendelt súlyok 2014. január 1-jétől a következők:
   
               Nationale Bank van België/Banque Nationale de Belgique
            
            
               2,4778 %
            
         
               Българска народна банка (Bolgár Nemzeti Bank)
            
            
               0,8590 %
            
         
               Česká národní banka
            
            
               1,6075 %
            
         
               Danmarks Nationalbank
            
            
               1,4873 %
            
         
               Deutsche Bundesbank
            
            
               17,9973 %
            
         
               Eesti Pank
            
            
               0,1928 %
            
         
               Banc Ceannais na hÉireann/Central Bank of Ireland
            
            
               1,1607 %
            
         
               Bank of Greece
            
            
               2,0332 %
            
         
               Banco de España
            
            
               8,8409 %
            
         
               Banque de France
            
            
               14,1792 %
            
         
               Hrvatska narodna banka
            
            
               0,6023 %
            
         
               Banca d’Italia
            
            
               12,3108 %
            
         
               Central Bank of Cyprus
            
            
               0,1513 %
            
         
               Latvijas Banka
            
            
               0,2821 %
            
         
               Lietuvos bankas
            
            
               0,4132 %
            
         
               Banque centrale du Luxembourg
            
            
               0,2030 %
            
         
               Magyar Nemzeti Bank
            
            
               1,3798 %
            
         
               Bank Ċentrali ta’ Malta/Central Bank of Malta
            
            
               0,0648 %
            
         
               De Nederlandsche Bank
            
            
               4,0035 %
            
         
               Oesterreichische Nationalbank
            
            
               1,9631 %
            
         
               Narodowy Bank Polski
            
            
               5,1230 %
            
         
               Banco de Portugal
            
            
               1,7434 %
            
         
               Banca Națională a României
            
            
               2,6024 %
            
         
               Banka Slovenije
            
            
               0,3455 %
            
         
               Národná banka Slovenska
            
            
               0,7725 %
            
         
               Suomen Pankki
            
            
               1,2564 %
            
         
               Sveriges riksbank
            
            
               2,2729 %
            
         
               Bank of England
            
            
               13,6743 %
            
         3. cikk
   Hatálybalépés és hatályon kívül helyezés
   (1)   Ez a határozat 2014. január 1-jén lép hatályba.
   (2)   Az EKB/2013/17 határozat 2014. január 1-jén hatályát veszti.
   (3)   Az EKB/2013/17 határozatra való hivatkozásokat az erre a határozatra való hivatkozásként kell értelmezni.
   
      Kelt Frankfurt am Mainban, 2013. augusztus 29-én.
      
         
            az EKB elnöke
         
         Mario DRAGHI
         
      
   
   
      (1)  HL L 187., 2013.7.6., 15. o.
   
      (2)  Az Európai Központi Bank 2008. december 12-i EKB/2008/23 határozata a nemzeti központi bankoknak az Európai Központi Bank tőkejegyzési kulcsában való százalékos részesedéséről (HL L 21., 2009.1.24., 66. o.).
   
      (3)  Az Európai Központi Bank 2013. június 21-i EKB/2013/17 határozata a nemzeti központi bankoknak az Európai Központi Bank tőkejegyzési kulcsában való százalékos részesedéséről (HL L 187., 2013.7.6., 15. o.).
   
      (4)  HL L 181., 2003.7.19., 43. o.